stanford-oval/wikipedia huggingface dataset:
Real-time Transport Protocol

Real-time Transport Protocol (בראשי תיבות: RTP) הוא פרוטוקול תקשורת להעברת אותות קול ווידאו בזמן אמת ברשתות תקשורת. פרוטוקול זה מאפשר יישומים אינטרנטיים כגון טלפון מבוסס אינטרנט וועידת וידאו; מדובר באחד הפרוטוקולים המקובלים והנפוצים לצרכים אלו.
הפרוטוקול שייך לשכבת היישום של מודל ה-OSI; ברמת שכבת התעבורה, הפרוטוקול פועל לרוב מעל UDP. הפרוטוקול פועל יחד עם פרוטוקול RTCP (RTP Control Protocol), המשמש לבקרה בסיסית על התוכן המועבר ב-RTP, ומרכז נתונים סטטיסטיים כמו גם נתוני איכות שירות (QoS). לפרוטוקול קיימת גם גרסה מוצפנת, SRTP; לעיתים נעשה שימוש בפרוטוקול ZRTP לצורך אותנטיקציה והצפנה.
בפרוטוקולי Voice over IP, ישנו שימוש ב-RTP לצורך העברת השמע בשיחות; העברת השמע בעזרת RTP מתאפשרת לאחר קבלת מידע בסיסי על אודות הצדדים המשתתפים בשיחה, המועבר מעל פרוטוקולי איתותים שונים, כדוגמת SIP ,H.323 ,MGCP MEGACO.
הפרוטוקול פותח על ידי IETF בשנת 1996, במסגרת קבוצה שעבדה על קביעת סטנדרטים להעברת תוכני מולטימדיה ברשתות תקשורת. התקן פורסם תחילה כ-RFC 1889, ולאחר מכן בגרסה נוספת ב-RFC 3550.
תיאור כללי

פרוטוקול RTP מאפשר העברת נתוני מולטימדיה (שמע ווידאו) בזמן אמת, בין שני משתמשים או יותר. בעזרת הפרוטוקול אפשר מחד להעביר מולטימדיה באופן יעיל ומהיר, ומאידך לשמור על סדר ולטפל באיבוד נתונים. הפרוטוקול בנוי בצורה אבסטרקטית, המאפשרת הוספת פורמטים נוספים ללא שינוי המבנה הליבתי. מדובר באחד הפרוטוקולים בהם נעשה שימוש נרחב ביישומי שמע ווידאו ברשתות תקשורת מודרניות.
הפרוטוקול נתמך בשימוש מעל TCP בשכבה הרביעית, אך בפועל מתאר זה אינו מיושם לרוב - זאת בעקבות latency גבוה שיוצר TCP בשכבה הרביעית, הנגרם כתוצאה מהעברת חבילות רבות אודות וידוא ה-session. על כן, לרוב ישנו שימוש בפרוטוקול UDP בשכבת התעבורה; על מנת לפצות על כך ש-UDP לא מבצע סנכרון ובקרה, מומשו מספר שדות בחבילת RTP אשר ממלאים תפקיד זה.
הפרוטוקול RTP מחולק למעשה לשני חלקים:
העברת המידע אשר מתבצעת תוך שימוש בחבילות RTP.
סנכרון, איכות שירות (Qos) וסטטיסטיקות אודות הפרוטוקול, תוך שימוש ב-RTCP.
כמות חבילות ה-RTCP הוא יחסית נמוך, ועומד על כ-5% מתוך כלל המידע שעובר.
בפרוטוקול, כל העברת מולטימדיה בין מספר גורמים מכונה RTP session, הבנוי מכתובות ה-IP של צדדי השיחה, והפורטים בהם ניתן השירות. מקובל לבחור פורטים עוקבים עבור חבילות ה-RTP וה-RTCP באותו ה-session.
מתוך כלל תהליך שיחה/וידאו ברשתות תקשורת, RTP אחראי על העברת המולטימדיה עצמה. על מנת ליצור session-ים בין רכיבי רשת שונים, נעשה שימוש בפרוטוקולי איתותי תקשורת, כדוגמת SIP ,H.323 ,MGCP ,MEGACO.
ראו גם

SRTP
RTSP
RDT
אגירוקאסיס

| אגירוקאסיס |
| --- | --- |
 
תקופה
תחילת אורדוביק 480 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: פרוקי-רגליים
מחלקה:: דינוקרידידה
סדרה:: Radiodonta
משפחה:: Hurdiidae
סוג:: אגירוקאסיס
שם מדעי
 Aegirocassis ‏Roy & Daley & Briggs, 2015

איור אפשרי של אגירקאסיס
אגירוקאסיס (שם מדעי: Aegirocassis) הוא סוג של פרוק-רגליים קדום מאוד אשר חי בתקופת האורדוביק לפני 480 מיליון שנה בימים שלחופי צפון אפריקה. המאובנים שלו התגלו ב-2015 במרוקו בידי החוקר מוחמד בן מואלה (Mohamed Ben Moula), אשר הביא אותם לחוקרים באוניברסיטה בבלגיה. המאובנים היו בעלי דפוס תלת-ממדי ייחודי והכילו שרידים של גפיים מוזרות ושל חלקי גב.
יצור זה היה אחד מהקדומים שבפרוקי הרגליים ואחד מהגדולים ביותר בבעלי החיים של האורדוביק, שהייתה תקופה בה שלטו חסרי חוליות ממגוון סוגים בימים ובאוקיינוס. יצור זה היה קרובו של האנומלוקאריס והגיע לאורך שני מטרים והיה ככל הנראה מסנן פלנקטון בעזרת זיפי רגליים דומים לזרועות שפעלו בדומה לרגלי סרטנים. הוא היה שטוח בצורתו ונע בצורה המזכירה דיונון מודרני במים בעזרת "גלימת סנפיר" בקצה גופו.
יצור זה היה ראשון אוכלי הפלנקטון והיה משייט במים ומשתמש בעיניו המורכבות כדי למצוא נחילים, אותם הוא אסף בעזרת רגליו הגדולות. הוא היה גדול בהרבה מרוב חסרי החוליות החיים והגדול ביותר בתקופתו.
אבאקן (נהר)

| --- | --- |

 מידע כללי
 אורך:  514 ק"מ
 ספיקה ממוצעת:  381 מ"ק לשנייה 
 אגן ניקוז:  32,000 קמ"ר
 מוצא:  בולשוי אבאקן
 גובה מוצא הנהר:  243.6 מ' 
 יובלים:  Ona, Askiz, Beya, Tashtyp, Tabat, Sos, Teya, Uybat, Khyzas, Bol'shoy Monok, Matur, Malyje Arbaty, Malyy Abakan, Bolshyje Arbaty, Beduy, Dzhabash, Kamyshta, Es, Yerinat River 
 שפך:  יניסיי
 מדינות באגן הניקוז:  רוסיה
 
האבאקן (ברוסית: Абакан), (דם דובים בחקסית), הוא נהר ברפובליקת חקסיה, רוסיה, שנוצר ממפגש הנהרות בולשוי אבאקן ומלי אבאקן, הנהר יוצא מהרי סייאן וזורם צפונה ומשתלב עם נהר יניסיי, הוא באורך של כ-514 ק"מ ומנקז שטח של 32,000 קמ"ר. הנהר משמש להובלת עצים ולהשקיה.
העיר אבאקן שוכנת במפגש הנהר עם נהר יניסיי.
לקריאה נוספת

Dash, Mike (29 בינואר 2013). "For 40 Years, This Russian Family Was Cut Off From All Human Contact, Unaware of World War II". Smithsonian Magazine. נבדק ב-3 בפברואר 2013. {{cite web}}:  (עזרה)
הערות שוליים

↑  https://www.britannica.com/place/Abakan-River
| --- | --- |
בקרת זהויות :  NLI: 987007541989105171  GND: 4690479-7  NKC: ge929377  VIAF: 315132516   WorldCat (עם VIAF): 315132516 
ערך זה הוא קצרמרבנושא גאוגרפיה של רוסיה ובנושא נהרות ונחלים. אתם מוזמנים לתרום לוויקיפדיה ו.
אבל כרמים

אָבֵל כְּרָמִים היא עיר בקרבת רבת-עמון הנזכרת בסיפור יפתח הגלעדי אשר רדף אחרי העמונים. בתרגום יונתן: ”מישר כרמיא”.
עדויות מהעבר

אוסביוס מציין שאבל כרמים נמצאת שישה מילים מרבת עמון, ומציין שבקרבתה יש נהר גדול. הירונימוס ציין את אבל כרמים כנמצאת שבעה מילין מרבת עמון וציין שיש גפנים רבים סביבו.
זיהוי העיר

לפי שמה נרמז שאבל כרמים הייתה באזור של גידול רב של גפנים.
רוב החוקרים סוברים שאבל כרמים הייתה על הגבול בין ארץ בני עמון לבין נחלת ישראל בדרום הגלעד בתחום נחלת שבט גד. זיהוי אחד ממקם את אבל כרמים עם נַאעוּר, שכן באזור זה קיימים גידולי גפנים עד היום. זיהוי אחר ממקם את אבל כרמים בח'רבת א-סוק בדרך המובילה בין רבת עמון לחשבון, באזור נחל חשבון, על סמך הקרבה שציין אוסביוס לנהר.
אחרים משערים שאבל כרמים היא אבל מחולה. לדעת יהוסף שוורץ בספרו תבואות הארץ, זיהוי זה אינו נכון. לשיטתו אבל כרמים היא אבל ערב הנזכרת במסכת פסחים דף ע"ב עמוד א'.
לקריאה נוספת

חיים רבין, זוטות אטימולוגיות, תרביץ, כרך ל"ג, חוברת ב', טבת-תשכ"ד, 117-109.
הערות שוליים

↑  ספר שופטים, פרק י"א, פסוק ל"ג
↑  גרשון גליל, עולם התנ"ך: שופטים, דוידזון עתי, תל אביב, 1995, עמ' 105.
↑  אנציקלופדיה מקראית, כרך א', ערך אבל כרמים, עמ' 37-38
↑  אבל כרמים, הצפירה, 18 ביולי 1882
↑  מנשה הראל, קדמוניות ארץ ישראל: הביוגרפיה של העם על פי הגאוגרפיה של הארץ, אור יהודה, זמורה ביתן, 2005, עמ' 150.
1 2  גרשון גליל, עולם התנ"ך: ישעיה, דוידזון עתי, תל אביב, 1996, עמ' 91.
↑  יהוסף שוורץ, תבואות הארץ
אבבא: המוזיאון

| --- | --- |


המוזיאון במהלך שיפוץ, פברואר 2013
 מידע כללי
 סוג:  מוזיאון 
 על שם:  אבבא 
 כתובת:  יורגודן 
 מיקום:  עיריית סטוקהולם 
 מדינה:  שוודיה 
 הקמה ובנייה
 תקופת הבנייה:  ? – 7 במאי 2013
 תאריך פתיחה רשמי:  7 במאי 2013 
 אדריכל:  Celsing Arkitekter 
 קואורדינטות:  59°19′30″N 18°05′47″E﻿ / ﻿59.325°N 18.096388888889°E﻿ / 59.325; 18.096388888889
 www.abbathemuseum.com
  (למפת סטוקהולם מוגדלת) אבבא: המוזיאון(למפת סטוקהולם רגילה) אבבא: המוזיאון
 
אַבְּבָּא: הַמּוּזֵאוֹן הוא ביתה של תערוכה אינטראקטיבית בנושא להקת הפופ אבבא, שנפתח בסטוקהולם שבשוודיה במאי 2013. אוסף העבודות של הלהקה מוצג בחדר מודרני אינטראקטיבי בהיכל התהילה של המוזיקה השוודית, תערוכה חדשה הממוקמת בדיורגורדן, סטוקהולם.
היסטוריה

תוכניות למוזיאון המוקדש לאבבא בסטוקהולם, השואבות השראה ממוזיאון הביטלס בליברפול, פורסמו לראשונה על ידי המייסדים אולף וסטמן ואווה ויגנהיים-וסטמן ב-2006. המוזיאון היה אמור להיפתח ב-2008, והמארגנים העריכו כי הוא ימשוך חצי מיליון מבקרים בשנה. על פי התוכנית יועד למוזיאון מבנה ששימש את המכס הראשי בנמל סטוקהולם. ב-2009, לאחר מספר שנים של קשיים פיננסיים, הפרויקט נזנח, וייעוד הבניין שונה במטרה לארח מוזיאון צילום מודרני חדש, הנקרא פוטוגרפיסקה.
תוכניות חדשות עבור מוזיאון קבע לאבבא פורסמו ב-3 באוקטובר 2012. המוזיאון בסטוקהולם, הנקרא "אבבא: המוזיאון", הפך לבית קבע לתערוכה הנודדת ABBAWORLD שעברה באירופה ובאוסטרליה ב-2009–2011. הוא כולל תלבושות במה שנתרמו על ידי חברי הלהקה. המוזיאון ממוקם בבניין ליד פארק השעשועים גרנה לונד, על האי דיורגורדן.
הערות שוליים

↑  http://www.nytimes.com/aponline/2012/10/03/arts/ap-eu-sweden-abba-museum.html?hp&_r=2&
↑  http://www.cbc.ca/news/story/2006/11/28/abba-museum.html
↑  http://www.fastcompany.com/1643276/abba-fans-shed-tear-stockholms-new-photography-museum
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
Montero (אלבום)

Montero הוא אלבום הבכורה של הראפר האמריקאי ליל נאז X. האלבום יצא לאור ב-17 בספטמבר 2021, על ידי חברת התקליטים קולומביה רקורדס. האלבום הוכרז על ידי ליל נאז X ברשתות החברתיות ב-26 במרץ 2021. האלבום נתמך על ידי שלושה סינגלים: "Montero (Call Me by Your Name)",‏ "Sun Goes Down" ו-"Industry Baby".
האלבום קיבל מועמדות בטקס פרסי גראמי ה-64 בקטגוריית אלבום השנה.
ביקורות

הכתב דויד ארטביה ממגזין הבידור הידוע Yahoo! Entertainment החמיא לתקליט, דירג את האלבום במקום הראשון ברשימתו "10 האלבומים הטובים ביותר לשנת 2021" וסיקר את האלבום באומרו "ללא ספק אחד מאלבומי ההיפ-הופ הכי מוזרים שהופקו אי פעם במוזיקת מיינסטרים, Montero מלא בשמחה קווירית שחורה וחסרת בושה שמסרב להסתתר מאחורי מטאפורות ורמיזות. עם Montero, נאס לא רק מראה לנו צוהר לשלב הבא של ההיפ הופ. הוא מראה לנו דלת".
קבלת האלבום > רשימת סוף שנה

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2021. בפרט, האלבום הוכתר כאלבום הטוב ביותר של השנה ברשימות שפרסמו מגזין פיפל ומגזין Yahoo!. בשונה לשאר המגזינים והארגונים שבו האלבום דורג בעשירייה ברוב המקרים, מגזין האלטרנטיב דירג את האלבום במקום ה-27 ברשימתם "50 התקליטים הטובים ביותר לשנת 2021", בטענותם נאמרו כי האלבום "בחזרה לשנת 2019, בו היה קל להניח ש"Old Town Road", היה בר מזל, וליל נאס X היה רק עוד אמן שייהנה מכמה רגעי תהילה חולפים...Montero הוא אלבום קווירי שופע, גם חגיגה וגם חקירה על חייו. המחצית הראשונה, מרובדת בהפקה חלקה ובקצבי להקה צועדים, משמחת במידה ניכרת, ומטביעה על מי שהטיל ספק בו בשיריו "Industry Baby" ו-"Dead Right Now".
| ארגון | רשימה | מיקום | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 6 |  |
| רולינג סטון | 200 אלבומי ההיפ-הופ הטובים ביותר בכל הזמנים | 151 |  |
| בילבורד | 50 האלבומים הטובים ביותר של 2021: רשימת הצוות | 3 |  |
| לוס אנג'לס טיימס | 10 האלבומים הטובים ביותר של 2021 | 4 |  |
| פיפל | 10 האלבומים הטובים ביותר של 2021 | 1 |  |
| The Line of Best Fit (מגזין בריטי) | האלבומים הטובים ביותר של The Line of Best Fit לשנת 2021 (לפי דירוג) | 4 |  |
| Dazed | האלבומים הטובים ביותר של Dazed לשנת 2021 | 1 |  |
| USA Today | 5 האלבומים הטובים ביותר של 2021 על פי מליסה רוג׳ארי | 2 |  |
| Yahoo! Entertainment | האלבומים הטובים ביותר של Yahoo! Entertainment לשנת 2021 | 5 |  |
| Yahoo! Entertainment | 10 האלבומים הטובים ביותר על פי דוד ארטביה לשנת 2021 | 1 |  |
| Yahoo! Entertainment | 10 האלבומים הטובים ביותר על פי ג'ים פרבר לשנת 2021 | 5 |  |
| Yahoo! Entertainment | 10 האלבומים הטובים ביותר על פי בת' גריינפילד לשנת 2021 | 5 |  |
| Yahoo! Entertainment | 10 האלבומים הטובים ביותר על פי ניק פסקל לשנת 2021 | 6 |  |
| Consequence | 50 האלבומים המובילים של 2021 | 8 |  |
| אנטרטיינמנט ויקלי | 10 האלבומים הטובים ביותר של 2021 | 8 |  |
| האלטרנטיב | 50 התקליטים הטובים ביותר לשנת 2021 | 27 |  |
| Clash | האלבומים הטובים ביותר של 2021 | 17 |  |
| The Skinny | 10 האלבומים הטובים ביותר של 2021 | 10 |  |
| Gaffa Sweden | האלבומים הטובים ביותר של Gaffa Sweden לשנת 2021 | 8 |  |
| RIFF | 108 האלבומים הטובים ביותר של RIFF לשנת 2021 | 18 |  |
| Gaffa Denmark | האלבומים הטובים ביותר של Gaffa Denmark לשנת 2021 | 20 |  |
| DIY | האלבומים הטובים ביותר של DIY לשנת 2021 | 20 |  |
| The Fader | 50 האלבומים הטובים ביותר של 2021 | 18 |  |
| הגרדיאן | 50 האלבומים הטובים ביותר של 2021 | 14 |  |
| Dork | האלבומים הטובים ביותר לשנת 2021 | 21 |  |
| Gigwise | 51 האלבומים הטובים ביותר של 2021 | 24 |  |
| Uproxx | 50 האלבומים הטובים לשנת 2021 (לפי הא׳-ב׳) | נכלל |  |
| בוקר טוב אמריקה | 50 האלבומים הטובים ביותר של 2021 | 41 |  |
| אינדפנדנט | 40 האלבומים הטובים ביותר של 2021 | 6 |  |
| BBC Culture | 10 האלבומים הטובים ביותר של 2021 ׁ(דירוג של אלבומים ושירים) | נכלל |  |
| BBC | 21 האלבומים הטובים ביותר של 2021 ׁ(דירוג של אלבומים ושירים) | 9 |  |
| The Young Folks | 50 האלבומים הטובים ביותר של 2021 | 50 |  |
| AllMusic | האלבומים הטובים ביותר של 2021 | נכלל |  |
| AllMusic | אלבומי הראפ וההיפ-הופ הטובים ביותר לשנת 2021 | נכלל |  |
רשימת רצועות

| מס' | שם | משך |
| --- | --- | --- |
| 1. | Montero (Call Me by Your Name)  | 2:18 |
| 2. | Dead Right Now  | 3:41 |
| 3. | Industry Baby (בהשתתפות ג'ק הארלו)   | 3:32 |
| 4. | Thats What I Want  | 2:23 |
| 5. | The Art of Realization  | 0:24 |
| 6. | Scoop (בהשתתפות דוג'ה קאט)   | 2:54 |
| 7. | One of Me (בהשתתפות אלטון ג'ון)   | 2:42 |
| 8. | Lost in the Citadel  | 2:50 |
| 9. | Dolla Sign Slime (בהשתתפות מייגן די סטליון)   | 3:35 |
| 10. | Tales of Dominica  | 2:26 |
| 11. | Sun Goes Down  | 2:48 |
| 12. | Void  | 4:08 |
| 13. | Don't Want It  | 2:12 |
| 14. | Life After Salem  | 3:31 |
| 15. | Am I Dreaming (בהשתתפות מיילי סיירוס)   | 3:03 |
| משך כולל: | משך כולל: | 42:27 |
מיקומי שיא

|   ‏‏‏  מצעדים (2021)> מדינה |   ‏‏‏  מצעדים (2021)> מצעד |   ‏‏‏  מצעדים (2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 2 |
|  איטליה | מצעד האלבומים האיטלקי | 9 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  גרמניה | GfK – טופ 100 | 13 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 6 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 2 |
|  ספרד | PROMUSICAE | 2 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 3 |
|  צ'כיה | ČNS IFPI | 3 |
|  צרפת | SNEP | 6 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 1 |
|  שווייץ | המצעד השווייצרי | 6 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 72 |
|  ארצות הברית | בילבורד 200 | 126 |
|  דנמרק | היטליסטן | 59 |
|  הולנד | מצעד 100 האלבומים ההולנדיים | 53 |
|  ולוניה | אולטראטופ 40 | 153 |
|  נורווגיה | VG-lista | 21 |
|  ניו זילנד | המצעד הניו זילנדי הרשמי | 44 |
|  פלנדריה | אולטראטופ 50 | 129 |
|  צרפת | SNEP | 122 |
|  שוודיה | סוורייטופליסטן | 69 |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 73 |
|  ארצות הברית | בילבורד 200 | 44 |
|  דנמרק | היטליסטן | 53 |
|  הולנד | מצעד 100 האלבומים ההולנדיים | 80 |
|  ולוניה | אולטראטופ 40 | 159 |
|  ליטא | AGATA | 21 |
|  ניו זילנד | המצעד הניו זילנדי הרשמי | 44 |
|  פלנדריה | אולטראטופ 50 | 161 |
|  צרפת | SNEP | 84 |
|  קנדה | מצעד האלבומים הקנדי | 16 |
|  שוודיה | סוורייטופליסטן | 70 |
נתוני מכירות

| אזור | תואר | מכירות |
| --- | --- | --- |
| בלגיה (BEA) | 2× פלטינה | 40,000 |
סיכום
| בכל העולם | — | 40,000 |
אבקוע

אבקוע
אבקוע של צב גלאפגוס וביצה
אבקוע של פיתון בתהליך בקיעה
אֶבְקוֹעַ (באנגלית: hatchling) הוא שם כולל בביולוגיה לצאצאים של בעלי חיים (בעיקר זוחלים, אך גם פרוקי-רגליים ובעלי חיים נוספים), הבוקעים מביצה כשהם דומים בצורתם לפרט הבוגר ומסוגלים לתפקד באופן עצמאי.
המונח "אבקוע" כולל גם את המושג "אפרוח", שהוא אבקוע של בעלי חיים הנמנים עם מחלקת העופות, אולם אינו כולל את המונח "גוזל", שאינו מסוגל לתפקד עצמאית עם בקיעתו מהביצה. המונח מתייחס לבעלי שפיר עוברי וכן לצאצאים של בעלי חיים אחרים הבוקעים מביצים, כגון עכבישאים. בעלי חיים הבוקעים מביצה בצורה עוברית, כגון רימה, זחל, ראשן או בעלי חיים מושרצים כגון כרישים מסוימים אינם כלולים במונח זה
על מנת לשבור את קליפת הביצה נעזרים חלק מהאבקועים ממחלקת זאורופסידה (נחשים, למשל) בשן מיוחדת, שנקראת שן ביצה. אצל הזוחלים נושרת שן זו לאחר הבקיעה, ואצל העופות היא מתמזגת אל תוך המקור.
לאבקועים כל מערכת האינסטינקטים של הוריהם, ורובם מתחילים בחיים עצמאיים מיד עם בקיעתם מהביצה. הם אינם זקוקים לטיפול צמוד והאכלה מצד הוריהם, אם כי בחלק ממיני בעלי החיים מספקים להם הוריהם הגנה מפני טורפים בתקופת חייהם הראשונה (לדוגמה, תנינאים).
ראו גם

אפרוח
גוזל
פרחון
שגר
הערות שוליים

↑  האקדמיה ללשון העברית, פנייה מספר 16762, פרופ' יוסף הלר.
| --- | --- |
בקרת זהויות :  NDL: 00563604  NKC: ph280236 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
אגיפטופיתקוס

| אגיפטופיתקוס |
| --- | --- |

תקופה
אאוקן-אוליגוקן,35–33 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
קבוצה:: אנתרופואידים
תת־סדרה:: קופים צרי אף
משפחה:: Propliopithecidae
סוג:: אגיפטופיתקוס
מין:: אגיפטופיתקוס זאוקסיס
שם מדעי
 Aegyptopithecus

אגיפטופיתקוס (שם מדעי: Aegyptopithecus) הוא סוג של קוף קדום אשר השתייך לאנתרופואידים. בסוג זה מין אחד בשם אגיפטופיתקוס זאוקסיס (שם מדעי: Aegyptopithecus zeuxis).
סוג זה שקל כ-6 ק"ג וחי לפני כ-35 עד 33 מיליון שנים מסוף האאוקן עד תחילת האוליגוקן. מאובנים שלו נמצאו לראשונה בפיום שבמצרים ותוארו ב-1965. המינים של הסוג חיו באזורי ביצה ויער וניזונו מפירות. הם התאפיינו בדו צורתיות זוויגית. שם הסוג הוא על שם הימצאו במצרים.
אבבה ארגאי

ראס אַבֶּבֶּה אָרֵגַאי (באמהרית: አበበ አረጋይ,‏ 18 באוגוסט 1903–17 בדצמבר 1960) היה פוליטיקאי אתיופי, אשר כיהן כראש ממשלת אתיופיה השני, לאחר שנתמנה לתפקיד על ידי הקיסר היילה סלאסי.
קורות חייו > כפטריוט

כאשר החלה המלחמה האיטלקית-אתיופית השנייה ב-1936 היה ארגאי מפקד משטרת מחוז שאווה. לאחר ההשתלטות האיטלקית על אתיופיה הפך למנהיג הלוחמים שהתנגדו לכיבוש האיטלקי וכונה בשם "הפטריוט הראשון". כמנהיג תנועת הפטריוטים האתיופית הוא יזם התקפות על השלטון האיטלקי באדיס אבבה, שלבסוף נכשלו. האיטלקים עשו מאמצים כבירים לעצור אותו, וגרמו לו להתבצר במחוז מאנז. יותר מאוחר הוא החל להראות סימני כניעה כאשר הסכים למשא ומתן עם האיטלקים. השליח האיטלקי הגיע עם כוחותיו, אך אנשי ארגאי שתכננו מארב תקפו אותם, שוב התקפה שנכשלה. עד 1941, כאשר אתיופיה נכבשה שוב במלחמת השחרור האתיופית, חי ארגאי במחתרת, אך כשהקיסר היילה סלאסי שב לאדיס אבבה הוא יצא מהמחתרת עם אנשיו וזכה לתהילה מאתיופים רבים.
קורות חייו > כמדינאי

לאחר שחרור אתיופיה מילא ארגאי תפקיד חשוב בפוליטיקה הפנים-אתיופית. מיד לאחר שחרור אתיופיה מינה הקיסר היילה סלאסי את ממשלתו ונתן את משרת מושל אדיס אבבה ושר ההגנה לארגאי, ולאחר מכן ארגאי מונה למושל מחוז סידאמו. ארגאי המשיך לשמש בתפקידים צבאיים, ובמרד הוואינה ב-1942 בטיגראי פיקד על הצבא האתיופי כאשר כבש את הבירה המחוזית מקלה ב-17 באוקטובר 1943. לאחר דיכוי המרד מונה למושל הצבאי של תיגראי. לאחר סיום תפקידו כמושל תיגראי, מינה אותו הקיסר שוב לשר ההגנה (1947–1949) ולאחר מכן לשר הפנים (1949–1955).
בסוף שנות ה-50 של המאה ה-20, הפך ארגאי לאחד מהתומכים העיקריים של הקיסר. תמיכה זו זיכתה אותו בתפקיד ראש הממשלה לאחר מותו של מקונן אנדלקטצ'או. ב-13 בדצמבר 1960, כאשר הקיסר היה בביקור בברזיל, התרחשה הפיכה צבאית בחסותם של כמה מקציני הצבא במשמר הקיסרי, וארגאי נלקח כבן ערובה ונהרג לאחר חילופי האש בין תומכי ומתנגדי הקיסר ב-17 בדצמבר באותה השנה.
לקריאה נוספת

Bahru Zewde, A history of modern Ethiopia, 1855-1974, J. Currey, 1991.
| ראשי ממשלת אתיופיה |
| --- | --- | --- |
| האימפריה האתיופית | מקונן אנדלקטצ'או • אבבה ארגאי • אקלילו הבט-וולד • אנדלקטצ'או מקונן • מיכאל ימרו |  |
| החונטה הצבאית | משרת ראש הממשלה מבוטלת |  |
| הרפובליקה העממית | פיקר סלאסי ווגדראס • היילו ימאנו • טספאי דינקה |  |
| הרפובליקה הפדרלית | תמרת לאינה • מלס זנאווי • היילמריאם דסלן |  |
Real Life

Real Life (בעברית: החיים האמיתיים) הוא אלבום האולפן השלישי של הזמרת-היוצרת הבריטית אמילי סאנדיי. האלבום יצא לאור ב-13 בספטמבר 2019, על ידי חברות התקליטים וירג'ין EMI.
סאנדיי כתבה את כל רצועות האלבום, האלבום הופק על ידי טרוי מילר. זה כולל את הסינגלים "Sparrow", "Extraordinary Being" ו-"Shine".
רקע האלבום

סאנדיי סיפרה שהאלבום הוא כוונתה היה לעורר "תקווה וביטחון" עם האלבום, ובמיוחד לאלה ש"שנשכחו בשוליים, והובלו בגלל הדיכוי הבלתי נראה הזה שתמיד נמצא שם בחיינו".
רשימת רצועות

| Real Life> מס' | Real Life> שם | Real Life> משך | Real Life>  | Real Life>  | Real Life>  | Real Life>  | Real Life>  | Real Life>  | Real Life>  |
| --- | --- | --- | --- | --- | --- | --- | --- | --- | --- |
| 1. | Human  | 4:53 |  |  |  |  |  |  |  |
| 2. | Love to Help  | 4:08 |  |  |  |  |  |  |  |
| 3. | You Are Not Alone  | 3:52 |  |  |  |  |  |  |  |
| 4. | Shine  | 3:29 |  |  |  |  |  |  |  |
| 5. | Sparrow  | 4:06 |  |  |  |  |  |  |  |
| 6. | Honest  | 3:28 |  |  |  |  |  |  |  |
| 7. | Survivor  | 4:45 |  |  |  |  |  |  |  |
| 8. | Extraordinary Being  | 4:04 |  |  |  |  |  |  |  |
| 9. | Same Old Feeling  | 3:37 |  |  |  |  |  |  |  |
| 10. | Real Life  | 3:58 |  |  |  |  |  |  |  |
| 11. | Free as a Bird  | 3:55 |  |  |  |  |  |  |  |
| משך כולל: | משך כולל: | 44:15 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 13 בספטמבר 2019 | הזרמת מוזיקה • הורדה דיגיטלית | וירג'ין EMI |  |
הערות שוליים

↑  Paul Sexton, Multi-Platinum Emeli Sandé Announces New, Third Album 'Real Life', uDiscover Music, ‏2019-04-11 (באנגלית אמריקאית)
↑  REAL LIFE by Emeli Sandé (בAustralian English), נבדק ב-2019-09-13
| --- | --- |
בקרת זהויות :  MusicBrainz release group: cb05bc92-5e13-4a40-9e17-39a28f98bf63
אבינועם הורביץ

ערך זה עוסק במהנדס. אם התכוונתם לראש הישיבה התיכונית בקריית ארבע, ראו .
| --- | --- |
אין תמונה חופשית
 לידה:  7 בינואר 1890 ט"ו בטבת ה'תש"ן
 פטירה:  30 במאי 1970 (בגיל 80) כ"ד באייר ה'תש"ד
 מדינה:  מצרים
 ידוע בשל:  פעיל ציוני
 מקצוע:  מהנדס
 
אבינועם הורביץ (ט"ו בטבת תר"נ, 7 בינואר 1890 – כ"ד באייר תש"ל, 30 במאי 1970) היה מהנדס ופעיל ציוני במצרים.
קורות חיים

נולד בגדרה לביל"ויי צבי הורביץ וללאה, בתו של יהושע דב בנינסון. למד ב"חדר" ובבית הספר שבמושבה, ובתום לימודיו היסודיים נשלח ללמוד במקוה ישראל.
בשנת 1908 נסע ללמוד הנדסאות באוניברסיטה בנאנסי שבצרפת. יחד עמו היו הלל לבונטין, בנו של זלמן דוד ליבונטין, ואלכסנדר חיסין, בנו של ד"ר חיים חיסין. בשנת 1911, לאחר שחלה, נסע להחלמה אצל דודתו ודודו, בילה ויעקב ויסמן, במצרים. כעבור שנה שב לצרפת להשלים את לימודיו.
בשנת 1915 נסע למצרים אל אחיו אמנון הורביץ ואל דודותיו שהתגוררו באלכסנדריה. כעבור זמן החל לעבוד כמהנדס ראשי ומנהל טכני של חברת הטראם באלכסנדריה. בשנת 1920 נסע מספר פעמים לארץ ישראל, לבקשת פנחס רוטנברג וראע'ב נשאשיבי ראש עיריית ירושלים, כדי לייעץ להם בנושאי חשמל. רשם על שמו מספר פטנטים בתחום החשמל והחימום.
בשנת 1922 נישא בארץ ישראל לפנינה ליבונטין, בתו של זלמן דוד ליבונטין, בת המחזור הראשון של גימנסיה הרצליה, חברתם לכיתה של משה שרת (אז שרתוק), דב הוז ואליהו גולומב. כעבור זמן שב למצרים והתגורר באלכסנדריה. הורביץ היה פעיל מרכזי בחיים הציבוריים היהודיים באלכסנדריה ועמד בראש הסניפים המקומיים של ארגונים ציוניים שונים, ובהם הקרן הקיימת, קרן היסוד וברית עברית עולמית. שפת הדיבור בבית הייתה עברית. ביתו שימש אכסניה לאורחים מארץ ישראל, ובהם ראשי סולל בונה שבאו להתייעץ עמו בנושאים הנדסיים.
מדי שנה היה הורביץ בא עם משפחתו לחוג את הפסח בתל אביב. בשנת 1942, בדרכה ארצה בערב פסח, נקלעה המשפחה לתאונת רכבת. הבת הגדולה דליה, בת 18, נהרגה, ואשתו והבת הצעירה לאורה נפצעו קשה. הבת הובאה לקבורה בגדרה, ליד סבה צבי הורביץ.
בשנת 1945 הוזמן על ידי ראש ממשלת עיראק להכין תוכנית תחבורתית לבגדאד. בשנת 1946 התמנה למהנדס ראשי בחברת הרכבת המקומית אלכסנדריה-רמלה.
במלחמת העצמאות אסר השלטון המצרי את פעילי התנועה הציונית במצרים כחשודים בבגידה במולדת המצרית. בין העצורים היו גם אבינועם הורביץ ודודו יעקב ויסמן, שהיה אז נשיא הוועד הפועל של ההסתדרות הציונית במצרים. בשל הדמיון בין השמות 'ויסמן' ו'ויצמן', הפיצה העיתונות המצרית את הידיעה כאילו הורביץ הוא קרוב משפחה של ד"ר חיים ויצמן. הוא היה עצור כשמונה חודשים, ולאחר מכן שוחרר והמשיך בעבודתו בחברת הרכבות אלכסנדריה-רמלה.
לאחר מבצע סיני עלה לישראל, והתגורר בתל אביב. נפטר בשנת 1970, ונקבר בגדרה. כעבור חודש נפטרה אשתו והיא הובאה לקבורה לצדו.